കെട്ടിടനിര്മാണ രംഗത്ത് 3ഡി പ്രിന്റിങ് സാങ്കേതിക വിദ്യ വിപുലമാക്കി ദുബായ് ദുബായ് : കെട്ടിടനിര്മാണ രംഗത്ത് 3ഡി പ്രിന്റിങ് സാങ്കേതിക വിദ്യ വിപുലമാക്കുന്നു. 2030 ആകുമ്ബോഴേക്കും ദുബായിലെ കെട്ടിടങ്ങളില് 25 ഈ സാങ്കേതിക വിദ്യ ഉപയോഗിച്ചു നിര്മിച്ചതാകും. ഇതുസംബന്ധിച്ച സമഗ്ര കര്മപരിപാടികള്ക്കു രൂപം നല്കാന് യുഎഇ വൈസ് പ്രസിഡന്റും പ്രധാനമന്ത്രിയും ദുബായ് ഭരണാധികാരിയുമായ ഷെയ്ഖ് മുഹമ്മദ് ബിന് റാഷിദ് അല് മക്തൂം മുനിസിപ്പാലിറ്റിയോട് നിര്ദേശിച്ചു. സംരംഭകര് ആദ്യം റജിസ്റ്റര് ചെയ്യണം. പ്രത്യേക ലൈസന്സ് ഉള്ളവര്ക്കു മാത്രമാണ് ഈ രംഗത്തു പ്രവര്ത്തിക്കാന് അനുമതി. 3ഡി പ്രിന്റിങ്ങിന്റെ രാജ്യാന്തര കേന്ദ്രമായി ദുബായിയെ മാറ്റുകയാണു ലക്ഷ്യം. ഭാവിമാറ്റങ്ങള് മുന്നില് കണ്ടുള്ള പദ്ധതിയിലൂടെ സാമ്ബത്തിക വളര്ച്ച വേഗത്തിലാക്കാമെന്നാണ് പ്രതീക്ഷ. 3ഡി പ്രിന്റിങ് വികസനം, പരീക്ഷണം, വിവിധ ഉല്പന്നങ്ങളുടെ നിര്മാണം തുടങ്ങിയവയ്ക്ക് പ്രത്യേക ഡിസ്ട്രിക്ട് രൂപവല്കരിക്കാനുള്ള നടപടികളും പുരോഗമിക്കുകയാണ്. ഗവേഷണ കേന്ദ്രങ്ങള്, രാജ്യാന്തര സ്ഥാപനങ്ങള്, സ്റ്റാര്ട്ടപ്പുകള്, എന്ജിനീയറിങ് സ്ഥാപനങ്ങള് എന്നിവയുടെ ആസ്ഥാനം കൂടിയായിരിക്കും ഇത്. ഉല്പന്നങ്ങള് സംഭരിക്കാനും മറ്റുമായി ഗള്ഫ് മേഖലയിലെ ഏറ്റവും വലിയ വെയര്ഹൗസും ഇവിടെ സജ്ജമാക്കും.